कांग्रेस कार्यकर्ताओं ने सीएम का पुतला फूंका
कलेक्ट्रेट पर सीएम का पुतला फूंकते कांग्रेसी।
पॉलिटिकल रिपोर्टर|अजमेर
डिस्कॉमद्वारा प्रतिभूति (सिक्यूरिटी) राशि वसूलने के विरोध में बुधवार को शहर जिला कांग्रेस कमेटी अनुसूचित जाति प्रकोष्ठ ने कलेक्ट्रेट के बाहर मुख्यमंत्री वसुंधरा राजे का पुतला फूंका। नेताओं ने आरोप लगाया है कि सरकार आमजन पर प्रतिभूति राशि के नाम पर अतिरिक्त आर्थिक भार डाल रही है। प्रदर्शनकारियों ने कलेक्टर के माध्यम से राज्यपाल के नाम ज्ञापन सौंपा।
प्रकोष्ठ के कार्यकर्ता कलेक्ट्रेट के मुख्यद्वार पर एकत्र हुए और सरकार के खिलाफ नारेबाजी की। उपाध्यक्ष अशोक सुकरिया ने बताया कि बिजली का नया कनेक्शन देने से पहले डिस्कॉम द्वारा पहले ही प्रतिभूति राशि वसूल कर ली जाती है। उक्त राशि जमा होने के बाद भी सरकार प्रतिभूति राशि के नाम पर नाजायज वसूली कर रही है। इसी प्रकार पानी के बिलों में भी वृद्धि के साथ सिक्यूरिटी राशि को बोझ जनता पर डाला जा रहा है। बिजली विभाग द्वारा उपभोक्ता को टैरिफ प्लान की कॉपी भी नहीं दी जा रही है और ही इससे अवगत कराया जा रहा है। कांग्रेस के अग्रिम संगठनों से जुड़े नेताओं ने आरोप लगाया है कि जब से बिजली विभाग को निजी कंपनियों के हाथों सौंपा गया है, तब से उनका तानाशाही रवैया रहा है। प्रदर्शन करने वालों में दौलत नावरियां, नरेश मुद्गल, राजकुमार कलवानी, लक्ष्मण तोलानी सहित अन्य लोग शामिल थे।
मंत्रियोंको दिखाएंगे काले झंडे : नेताओंने कहा कि यदि सिक्यूरिटी राशि समाप्त नहीं की तो जनआंदोलन किया जाएगा। उन्होंने चेतावनी दी है कि भाजपा के मंत्री जब भी अजमेर आएंगे, उन्हें काले झंडे दिखाए जाएंगे। सरकार जनता के हितों पर लगातार कुठाराघात कर रही है।
awa_Deva hin_Deva kas_Deva hin_Deva hin_Deva hin_Deva